Tolong jelaskan mengenai Rentak dalam bahasa melayu

Rentak () atau ritme ( [rit.mĕ]) secara amnya bermaksud "pergerakan yang ditandai urutan unsur-unsur kuat dan lemah yang teratur, ataupun dengan keadaan berlawanan atau berlainan." Maksud am kejadian berkala atau pola mengikut masa dapat dikenakan terhadap banyak kejadian alami yang memiliki kekalaan atau frekuensi dari mikrosaat sehingga berjuta tahun.

Dalam bidang seni laku rentak merupakan pemasaan pada skala manusia; tentang bunyi dan kesenyapan muzik, langkah-langkah tarian, ataupun matra (meter) bahasa pertuturan atau puisi. Rentak juga boleh merujuk kepada persembahan visual, seperti "pergerakan melalui ruang mengikut masa", dan bahasa bersama berasakan pola menyatukan rentak dengan geometri.  Pada masa kebelakangan ini, rentak dan meter menjadi bidang penyelidikan penting buat pengkaji muzik.

Perkataan "rentak" pada asalnya merujuk kepada "hentaman" atau "hentak[an]" kaki "kerana marah atau teruja" atau secara "bersama-sama". "Ritme" pula pinjaman  yang bererti "suatu ukuran gerakan yang simetris".